ખરેખર, તને એવું લાગે છે? હા, વાત સાચી છે. મને લાગે છે કે ૧૦થી ૧૫ ટકા જેવો ફેરફાર થયો છે, પરંતુ હું હજી પણ એવો જ પ્રામાણિક છું જેવો પહેલાં હતો અને એટલો જ ખુલ્લા મનનો છું. હા, હવે હું દુનિયાદારી શીખી રહ્યો છું. એનો અર્થ એવો નથી કે હું મસકાબાજી કે પછી ગણતરીબાજ બની રહ્યો હોઉં. એટલું ચોક્કસ કે હવે હું ન્યુસન્સ લોકો સાથે પનારો તો ચોક્કસ નથી પાડવાનો. એવા લોકોને હું મારા મનમાં લેશમાત્ર સ્થાન આપવા તૈયાર નથી. મારે કારણે કોઈ દુખી થાય તો એ વાત મને અપસેટ કરી મૂકે છે. હું આજે પણ એ જ છું, પરંતુ હવે હું એ બાબતમાં ખાસ ધ્યાન રાખવાનો છું કે વધુપડતું કહેવાય એવું કાંઈ કરી ન બેસું.